BREAKING Guvernul a aprobat o hotărâre prin care dă 1,4 miliarde lei către primari

Guvernul demis, condus de Viorica Dăncilă, a aprobat, luni, o hotărâre prin care alocă 1,4 miliarde de lei pentru unele primării, a anunțat ministrul Finanțelor, Eugen Teodorovici. El a spus că va mai fi o ședință de Guvern în care se vor aproba toate solicitările primarilor pentru fonduri prin PNDL, așa cum a promis Cabinetul Dăncilă.

Luni a fost aprobată o hotărâre de guvern pentru repartizarea către unitățile administrativ-teritoriale a sumelor defalcate din TVA.

Teodorovici a spus că este vorba despre suma de 1,4 miliarde de lei și că scopul este de a asigura toate cheltuielile pentru funcționarea bugetelor locale.

El a susținut că s-a luat în calcul și alocarea a 23 de milioane de lei pentru comune, indiferent de culoarea politică a primarilor, pentru care nu au existat solicitări de fonduri.

„De 3 ani am făcut ceea ce legea și promisiunile noastre au spus. Anul acesta a fost o alocare istorică pentru comunitățile locale și am fi închis și deficitul”, a declarat Teodorovici.

El a susținut că România se poate califica la sub 3% din PIB deficit la finalul anului.

Foto: Inquam Photos / Octav Ganea